EkBass/fiwiki-20250220-pages-articles huggingface dataset:
Hintsa

Hintsa voi tarkoittaa seuraavia: ; Suomalaisia henkilöitä *Aki Hintsa (1958–2016), traumatologiaan erikoistunut urheilulääkäri ja ortopedi *Annastiina Hintsa (s. 1987), yritysvalmentaja ja toimitusjohtaja, Aki Hintsan tytär *Elias Hintsa (1768–1830), maanviljelijä ja valtiopäivämies *Lotta Hintsa (ent. Näkyvä, s. 1988), Miss Suomi 2013, Aki Hintsan tytär *Reino Hintsa (1907–1979), jalkapalloilija. ; Suomalaisia paikkoja *Hintsan kartano, Carl Ludvig Engelin suunnittelema vuonna 1837 valmistunut kartano.
Nur al-Din

Nur al-Din, ( (1118 - 15\. toukokuuta 1174) oli turkkilaiseen zangid- dynastiaan kuulunut Aleppon emiiri ja seldžukkivaltion vasalli, joka taisteli ristiretkeläisiä ja erityisesti Tripolin kreivikuntaa vastaan 1100-luvulla.Michael A. Köhler, Frankish-Muslim Relations in the Period of Nur al-Din and Saladin (1158–92). Teoksessa: Alliances and Treaties between Frankish and Muslim Rulers in the Middle East. ISBN 9789004248908 (Referenceworks Online). Viitattu 17.11.2016. Hän oli Syyrian hallitsija vuosina 1146–1174. Nur al-Din torjui toisen ristiretken aikana vuonna 1148 Konrad III:n ja Ludvig VII:n hyökkäyksen Damaskokseen, josta tuli vuonna 1154 hänen hallituskaupunkinsa. Hän yhdisti vuonna 1154 Syyrian ja Egyptin kukistamalla Pohjois-Afrikkaa hallinneen Fatimidien kalifaatin ja hyökkäsi menestyksellisesti Jerusalemin kuningaskuntaa vastaan. Hänen jälkeensä Syyrian valtaistuimelle tuli Saladin. Syrias eldre historie. Dag Leerand. Store Norske Leksikon.. Viitattu 17.11.2016. ==Lähteet== Luokka:Syyrian historia Luokka:Vuonna 1118 syntyneet Luokka:Vuonna 1174 kuolleet
Ville Saksi

Ville Saksi (s. 1971 LaitilaVille Saksi, Hs.fi) on suomalainen tuotantotalous- ja rakennusinsinööri ja yritysjohtaja. Hän oli VR Trackin toimitusjohtaja syyskuuhun 2016. Marraskuussa 2016 hänet nimitettiin Länsimetron rakentamisesta vastaavan Länsimetro Oy:n toimitusjohtajaksi tehtävästä erotetun Matti Kokkisen jälkeen. Saksi toimi Tekra Oy:ssä, jonka Skanska sittemmin osti, ja sitten Skanskan palveluksessa 1993–2009. Skanska Infraksi 2007 muuttuneen Skanska Tekra Oy:n toimitusjohtaja Saksista tuli kesällä 2006. Saksi nimitettiin VR Trackin johtoon 2009.Rakennuslehti Hän irtisanoutui VR- Trackin toimitusjohtajan tehtävästä syyskuussa 2016. Syytä ei silloin kommentoitu julkisuudessa, mutta hän irtisanoutui syyskuussa samanaikaisesti, kun VR Trackin Ruotsissa tekemä kunnossapitosopimus lopetettiin ennen aikojaan. Saksi sai keväällä 2016 H. Roosin säätiön turvallisuuspalkinnon, jonka hän lahjoitti Äänekosken päiväkodille.Rataverkko hiljenee Sisä-Suomen lehti 31.8.2016 == Lähteet == Luokka:Suomalaiset insinöörit Luokka:Suomalaiset yritysjohtajat Luokka:Vuonna 1971 syntyneet Luokka:Elävät henkilöt
Hassan Bechara

Hassan Ali Bechara (, 17. maaliskuuta 1945 Beirut – 24. heinäkuuta 2017) oli libanonilainen painin olympiamitalisti. Bechara saavutti Moskovan olympialaisissa 1980 pronssia kreikkalais-roomalaisen painin yli 100 kilogramman painoluokassa. Hän voitti yhden ottelun ja hävisi kolme. Hän osallistui olympialaisiin kreikkalais-roomalaisessa painissa myös Méxicossa 1968 ja Münchenissä 1972 ilman otteluvoittoja. Bechara saavutti Välimeren kilpailuissa hopeaa vapaapainin yli 100 kg:n sarjassa 1979 ja pronssia kreikkalais-roomalaisen painin samassa painoluokassa 1977. Arabian- mestaruuskilpailuissa 1983 hän sai yli 100-kiloisissa hopeaa vapaapainissa ja pronssia kreikkalais-roomalaisessa painissa. == Lähteet == Luokka:Libanonilaiset kreikkalais-roomalaisen tyylin painijat Luokka:Libanonilaiset vapaapainijat Luokka:Libanonilaiset olympiamitalistit Luokka:Vuonna 1945 syntyneet Luokka:Vuonna 2017 kuolleet
Viktoriasininen R

Viktoriasininen R eli Basic Blue 11 (C29H32N3Cl) on triaryylimetaaniväreihin kuuluva orgaaninen yhdiste. Yhdistettä käytetään muun muassa paperin ja tekstiilien värjäämiseen ja biologisissa tutkimuksissa solujen värjäämiseen. ==Ominaisuudet, valmistus ja käyttö== Huoneenlämpötilassa viktoriasininen R on sinistä kiteistä ainetta. Yhdiste liukenee muun muassa veteen ja etanoliin. Vesiliuoksen absorptiomakismi on aallonpituudella 606 nm. Viktoriasininen R:n valmistuksessa ensimmäisessä vaiheessa Michlerin ketoni reagoi fosgeenin kanssa muodostaen dikloroketonivälivaiheen. Tämä kondensoituu N-etyyli-1-naftyyliamiinin kanssa. Muodostuva väritön leukoväri hapetetaan viktoriasininen R:ksi ilman hapen avulla ja katalyyttinä käytetään (dihydrodibentsotetra-atsa[14]annuleeni)rautaa ja kloraniilia.Thomas Gessner & Udo Mayer: Triarylmethane and Diarylmethane Dyes, Ullmann's Encyclopedia of Industrial Chemistry, John Wiley & Sons, New York, 2000. Viitattu 16.11.2016 Viktoriasininen R:ää käytetään sinisenä väriaineena. Sillä voidaan värjätä muun muassa nahkaa, puuvillaa ja peperia. Sitä käytetään myös musteissa ja biologisissa solujen värjäyksissä. ==Lähteet== Luokka:Aromaattiset yhdisteet Luokka:Siniset väriaineet
Egyptin jalkapalloliitto

Egyptin jalkapalloliitto () on vuonna 1921 perustettu egyptiläisen jalkapalloilun kattojärjestö. Kansainväliseen jalkapalloliitto FIFA:an Egyptin jalkapalloliitto liittyi vuonna 1923 ja Afrikan jalkapalloliitto CAF:iin vuonna 1957. Liitto hallinnoi maajoukkueiden lisäksi myös Egyptin Valioliigaa sekä Egyptin cupia. Egyptin jalkapalloliiton päämaja sijaitsee Kairossa ja liiton puheenjohtajana toimii Hany Abo Rida. Luokka:Egyptin jalkapallo Luokka:Kansalliset jalkapalloliitot
Mustafa Reşid pašša

Koca Mustafa Reşid pašša (13. maaliskuuta 1800 Konstantinopoli – 7. tammikuuta 1858) oli turkkilainen valtiomies ja diplomaatti. Hänet tunnetaan ennen kaikkea Osmanivaltion Tanzimat-uudistusohjelman ajajana. Suurvisiirinä hän toimi useita jaksoja vuosien 1846–1858 välisenä aikana. ==Lähteet== Luokka:Turkkilaiset diplomaatit Luokka:Osmanien valtakunnan suurvisiirit Luokka:Paššat Luokka:Vuonna 1800 syntyneet Luokka:Vuonna 1858 kuolleet
Saido Mohamed

Saido Mohamed (s. 1974 Mogadishu, Somalia) on sairaanhoitaja ja vapaaehtoistyöntekijä, jonka Suomen Pakolaisapu valitsi Vuoden pakolaisnaiseksi vuonna 2011. Mohamed on toiminut Suomen Somalia-verkoston puheenjohtajana, Ihmisoikeusliitossa asiantuntijana sekä varavaltuutettuna Helsingissä. Kesällä 2016 Mohamed siirtyi kokoomuksesta vihreisiin arvojen vuoksi. Myöhemmin syksyllä Mohamed perui kuntavaaliehdokkuutensa sisarensa saaman petostuomion jälkeen. Mohamedille on tärkeää maahanmuuttajien hyvinvoinnin edistäminen. Hän kritisoi sitä, että pakolaisten yhteydessä ”puhutaan vaan negatiivisista asioista, kuten siitä että pakolaistaustaiset vain haluavat elää sossun rahoilla”. Mohamedin mukaan asenteita ei muuteta tuomitsemalla. Ihmisen tuomitsemisen sijasta hän puhuu kulttuurista ja sen ongelmista. Mohamed sai toukokuussa 2018 syytteen törkeästä rahanpesusta ja toissijaisesti törkeästä kätkemisrikoksesta. Syyttäjän mukaan hän oli nostanut pankkikortilla siskonsa tililtä tämän törkeällä petoksella Kansaneläkelaitokselta erehdyttämällä saamia lapsilisiä 1.6.2003–30.11.2013 yhteensä 44 231,99 euroa. Mohamed on ollut tietoinen varojen laittomasta alkuperästä. Oikeudenkäynti Helsingin käräjäoikeudessa pidettiin lokakuussa 2018, ja marraskuussa 2018 oikeus tuomitsi Mohamedin vuodeksi ja kahdeksi kuukaudeksi ehdolliseen vankeuteen törkeästä rahanpesusta. Mohamedin on korvattava Kansaneläkelaitokselle vahingonkorvauksena 44 232 euroa, josta 36 005 euroa yhteisvastuullisesti siskonsa kanssa. Oikeus piti rahanpesua törkeänä, koska teko oli jatkunut yli kymmenen vuoden ajan ja Saido Mohamed ei ollut lopettanut lapsilisien nostamista missään vaiheessa. Hovioikeus muutti päätöksellään joulukuussa 2021 nimikkeeksi törkeän kätkemisrikoksen ja rahanpesun ja alensi ehdollisen rangaistuksen mitan yhdeksään kuukauteen. ==Lähteet== Luokka:Vuonna 1974 syntyneet Luokka:Elävät henkilöt Luokka:Suomen somalit
Viimeinen keikka (täsmennyssivu)

Viimeinen keikka voi tarkoittaa: ==Elokuvia== *Viimeinen keikka (El Magnífico Tony Carrera), espanjalainen elokuva vuodelta 1968 *Viimeinen keikka (L’Ultima chance), italialainen elokuva vuodelta 1973 *Viimeinen keikka (Le choc), ranskalainen elokuva vuodelta 1982 *Viimeinen keikka, Matti Ijäksen televisioelokuva vuodelta 1984 *Viimeinen keikka (For Queen and Country), brittiläinen elokuva vuodelta 1988 ==Kirjoja== *Viimeinen keikka, Tuija Lehtisen nuortenromaani Katuhaukat-sarjassa, Otava 2005 *Viimeinen keikka 1–2, Veikko Tiiton elämäkerta Irwin Goomanista, Valkeakoski Media 2014–2015. ==Äänilevyjä== *Viimeinen keikka, PMMP:n albumi vuodelta 2014
Teollinen biotekniikka

Teollinen biotekniikka hyödyntää tuotantoprosesseissaan erilaisia mikro- organismeja, kuten bakteereita, hiivoja ja homeita tai niiden avulla tuotettuja entsyymejä. Prosesseilla valmistetaan pääasiassa erilaisia kaupallisia tuotteita, kuten kemikaaleja, elintarvikelisäaineita, proteiineja, muoveja ja polttoaineita. Suomessa toimii teollisen biotekniikan yhdistys, joka edistää teollisen biotekniikan sovellusten kehittämistä. == Lähteet == Luokka:Biotekniikka
Shakaya

Shakaya oli australialainen tyttöbändi, jonka muodostivat Simone Stacey (s. 1978) ja Naomi Wenitong (s. 1982). Yhtye aloitti toimintansa vuonna 2002 ja lopetti toimintansa 2006 kun Wenitongista tuli osa yhtyettä nimeltä The Last Kinection. == Diskografia == === Studioalbumit === * * === Singlet === * ”Stop Calling Me” (2002) * ”Sublime” (2002) * ”Cinderella” (2002) * ”The Way You Make Me Feel” (2003) * ”Are You Ready” (2005) * ”We Ain't Goin' Down” (2005) Luokka:Australialaiset duot Luokka:Australialaiset tyttöbändit
Craig Primmer

Craig Primmer (s. 1970 Geelong, Australia) on australialais-suomalainen genetiikan professori, joka työskentelee Helsingin yliopiston Bioteknologian instituutissa Viikin kampuksella. Hänen tutkimusryhmänsä on voittanut muun muassa arvoistettua Euroopan tiedeneuvoston tutkimusrahoitusta. Hän väitteli Ruotsin maatalousyliopistossa Uppsalassa vuonna 1997 ja sai vuonna 1999 Helsingin yliopiston ekologisen genetiikan dosentin pätevyyden. Vuonna 2005 hänet valittiin Turun yliopiston Biologian laitokselle genetiikan professoriksi. Hän toimi Suomen Akatemian rahoittamana akatemiaprofessorina kausina 2011–2015 ja 2017–2021. Professori Primmerin erityisesti kalojen perimään keskittyvän luonnonsuojelugenetiikan alan tutkimusryhmän tärkeimpiä tutkimuslöydäksiä on raportoitu muun muassa Nature-tiedelehdessä. Primmerille myönnettin Helsingin kaupungin tiedepalkinto vuonna 2023. ==Lähteet== ==Aiheesta muualla== *Lohen kotiosoite lukee geeneissä (utu.fi) *Geenitutkimuksesta apua lohien suojeluun (3.9.2014) (aka.fi) *CraigPrimmer - Papers (utu.academia.edu) *Craig Primmer. University of Turku, Turku (researchgate.net) Luokka:Akatemiaprofessorit Luokka:Suomalaiset professorit Luokka:Turun yliopiston professorit Luokka:Australialaiset tieteilijät Luokka:Suomalaiset geneetikot Luokka:Vuonna 1970 syntyneet Luokka:Elävät henkilöt
Maren Skjøld

Maren Skjøld (s. 29. syyskuuta 1993) on norjalainen alppihiihtäjä, joka edustaa Gjøvik Skiklubbia. Alppihiihdon maailmancupissa Skjøld kilpaili ensimmäisen kerran Flachaun pujottelussa tammikuussa 2016. Ensimmäiset maailmancupin pisteensä hän saavutti Crans-Montanan pujottelussa helmikuussa 2016 oltuaan 24:s. Kymmenen parhaan joukkoon hän sijoittui ensimmäisen kerran Levin pujottelussa marraskuussa 2016 oltuaan viides. Parhaimmillaan hän on ollut neljäs Courchevelin paripujottelussa joulukuussa 2017. Skjøld sijoittui Sankt Moritzin MM-kilpailuissa 2017 pujottelussa 13:nneksi. Pyeongchangin olympialaisissa 2018 hän saavutti pronssia joukkuekilpailussa. == Lähteet == Luokka:Norjalaiset alppihiihtäjät Luokka:Elävät henkilöt Luokka:Vuonna 1993 syntyneet Luokka:Norjalaiset olympiamitalistit
Libanon paralympialaisissa

Libanon on osallistunut paralympialaisiin kolme kertaa, vuosien 2000, 2008 ja 2012 kesäparalympialaisiin. Maa on saavuttanut kaksi pronssimitalia, joista molemmat tulivat Pekingissä 2008. Maa ei ole ottanut osaa talviparalympialaisiin. Maata on edustanut paralympialaisissa kerralla yksi tai kaksi urheilijaa. == Mitalit kesäparalympialaisittain == == Mitalit lajeittain == Vuosi Kulta Hopea Pronssi Yhteensä Pyöräily 0 0 2 2 Yhteensä 0 0 2 2 == Katso myös == *Libanon olympialaisissa == Lähteet == *
Ida Paul

Ida Maria Paul on suomalainen laulaja-lauluntekijä. Hän on omien kappaleidensa lisäksi kirjoittanut kappaleita myös muun muassa Kaija Koolle, Mikael Gabrielille, Lauri Tähkälle ja Anna Abreulle. == Elämä == Paul on kotoisin Tammisaaresta. Paulin isä on amerikkalainen ja äiti suomalainen. Hän asui kuusivuotiaana vuoden ajan Yhdysvalloissa. Tämän jälkeen hän palasi Suomeen. Paul soitti nuorempana viulua. Peruskoulun jälkeen Paul kävi Helsingissä Ressun lukiota, josta hän valmistui keväällä 2015 ”ällän papereilla”. Paul hyväksyttiin maaliskuussa 2015 opiskelemaan Yhdysvaltoihin Harvardin yliopistoon. Hän kuitenkin päätti lykätä opiskelujen aloittamista vuodella. Opiskelunsa hän aloitti syksyllä 2016. Paul valmistui Harvardin yliopistosta kesäkuussa 2021. Paul on harrastanut nuorempana musiikin lisäksi myös jalkapalloa. == Ura == Paul osallistui kesällä 2015 biisileirille, jossa hän pääsi kirjoittamaan kappaletta Roope Salminen & Koirat -yhtyeelle. Häntä pyydettiin mukaan laulamaan kappaleelle ”Madafakin darra”, jolla hän on yksi tekijöistä. Kappale sijoittui Suomessa parhaimmillaan virallisen singlelistan, latauslistan sekä radiolistan ykköseksi. Kesän 2015 Paul keikkaili Roope Salminen & Koirat -yhtyeen kanssa. Warner Music Finlandin tuotantopäällikkö Asko Kallonen ehdotti Paulille soolokappaleiden tekemistä, ja siihen hän suostui. Paul julkaisi 20. tammikuuta 2016 esikoissinglensä ”Laukauksia pimeään”, jonka hän oli tehnyt yhdessä tuottaja Jaakko Salovaaran kanssa. Single saavutti myöhemmin kultalevyn. Saman vuoden huhtikuussa Paul julkaisi toisen singlensä ”Kunhan muut ei tiedä”. Kesästä 2016 alkaen Paul on julkaissut musiikkia duona Kalle Lindrothin kanssa nimellä Ida Paul & Kalle Lindroth. Paul esitti yhdessä Vilma Alinan, Nelli Matulan ja Sini Yaseminin kanssa vuoden 2017 Kesäkumi-kappaleen ”Tyynysotaa”. Vuonna 2024 Paul muodosti Anna Puun ja Erinin kanssa superyhtyeen nimeltä Rodeo. == Diskografia == === Soolosinglet === Nimi Vuosi Listasijoitukset Albumi Single- lista Lataus- lista Striimi- lista Radio- lista ”Laukauksia pimeään” 2016 – – – 43 ”Kunhan muut ei tiedä” – 16 33 – === Ida Paul & Kalle Lindroth === === Vierailut === Nimi Vuosi Listasijoitukset Albumi Single- lista Lataus- lista Radio- lista ”Madafakin darra” (Roope Salminen & Koirat feat. Ida Paul) 2015 1 1 1 Madafakin levy ”Tyynysotaa” (Vilma Alina, Nelli Matula, Ida Paul, Sini Yasemin) 2017 – 2 51 ”Bonnie & Clyde” (Stereo feat. Ida Paul & Kalle Lindroth) 2019 – – – 00740 == Lähteet == Luokka:2010-luvun yhtyeet ja sooloartistit Luokka:Suomalaiset laulajat Luokka:Suomalaiset lauluntekijät Luokka:Syntymävuosi puuttuu Luokka:Elävät henkilöt
Kristoffer Jakobsen

Kristoffer Jakobsen (s. 9. syyskuuta 1994) on ruotsalainen alppihiihtäjä, joka edustaa Storklintens AK Skalp -seuraa. Jakobsen sijoittui Pyeongchangin olympialaisissa 2018 pujottelussa seitsemänneksi. Cortina d'Ampezzon MM- kilpailuissa 2021 hän sai joukkuekilpailussa hopeaa. Saalbachin MM- kilpailuissa 2025 hän saavutti pronssia sekajoukkuekilpailussa. Alppihiihdon maailmancupissa Jakobsen kilpaili ensimmäisen kerran Söldenin suurpujottelussa lokakuussa 2016. Ensimmäiset maailmancupin pisteensä hän saavutti Levin pujottelussa marraskuussa 2016 oltuaan 12:s. Kymmenen parhaan joukkoon hän sijoittui ensimmäisen kerran oltuaan kuudes maamiehensä André Myhrerin jälkeen Levin pujottelussa marraskuussa 2019. Ensimmäisen palkintosijansa hän saavutti oltuaan toinen Val d'Isèren pujottelussa kaudella 2021–2022. Samalla kaudella Madonna Di Campiglion pujottelussa hän sijoittui kolmanneksi. Kaudella 2023–2024 hän sijoittui toiseksi Kitzbühelin pujottelussa. Kaudella 2024–2025 hän oli Gurglin pujottelussa toinen. == Lähteet == Luokka:Ruotsalaiset alppihiihtäjät Luokka:Elävät henkilöt Luokka:Vuonna 1994 syntyneet
Päivi Törmä

Päivi Elina Törmä (s. 10. lokakuuta 1969 Nivala) on suomalainen Aalto- yliopiston Perustieteiden korkeakoulun teknillisen fysiikan professori. Hän toimi akatemiaprofessorina kaudella 2017–2021. Törmä tuli ylioppilaaksi Pulkkilan lukiosta 1988, ja valmistui filosofian maisteriksi Oulun 191 ja Cambridgen yliopistoista 1993 (Certificate of Advanced Study in Mathematics (Tripos Part III)). Kvantti-informaatiota ja -optiikkaa käsittelevän väitöskirjansa hän teki Helsingin yliopistoon (1996). Hän jatkoi tutkimustyötään väitöskirjan jälkeen Saksassa (Ulmin yliopisto, 1996–1997) ja Itävallassa (Innsbruckin yliopisto 1997-1999). Ennen siirtymistään professoriksi Aalto-yliopistoon Törmä johti tutkimusryhmää ja oli nanotieteen professori (ma. prof. 2001–2004, prof 2004–2007) ja Nanotiedekeskuksen (Nanoscience Center) johtaja Jyväskylän yliopistossa (2003-2005). Hän on ollut myös vierailevana tutkijana tai professorina Itävallassa (Innsbruckin yliopisto) ja Sveitsissä (ETH Zürich). Päivi Törmä sai ERC Advanced Grant -rahoituksen vuoden 2013 haussa ja johti Laskennallisen nanotieteen huippuyksikköä (COMP) Aalto-yliopistossa vuosina 2014–2017. Professori Törmän tutkimusryhmän tutkimusaiheena ovat teoreettinen ja kokeellinen kvanttifysiikka, erityisesti nanofotoniikka ja monen kappaleen kvanttimekaniikka. Akatemiaprofessuuriin liittyvän tutkimushankkeensa eräänä tavoitteena oli tutkia suprajohtavuuden rajoja teoreettisesti. Kertyvää tietoa pyritään soveltamaan huoneen lämpötilassa toimivien suprajohteiden kehittämiseen. Ryhmän tutkimustuloksia on julkaistu arvostetuissa luonnontieteen julkaisuissa, kuten Science, Nature Physics, Nature Photonics ja Nature Communications. Törmä on Academia Europaean, Suomalaisen tiedeakatemian, Teknillisten tieteiden akatemian ja Suomen Tiedeseuran jäsenhttp://scientiarum.fi/fin/wp-content/uploads/sites/2/2019/02/Ordinarie- ledam%C3%B6ter.pdf . Päivi Törmä toimi Millennium-teknologiapalkinnon kansainvälisen palkintolautakunnan puheenjohtajana vuosina 2017-2024. ==Lähteet== ==Aiheesta muualla== *Professori Päivi Törmästä Millennium- palkintolautakunnan puheenjohtaja *Päivi Törmä. Professor of Physics, Aalto University. Quantum many-body physics, quantum gases, nanoplasmonics (scholar.google.com) *Awards winner 2005: Päivi Törmä. The Project: Nanoscale quantum systems interacting with fields: ultracold gases and molecular electronics (esf.org) Törmä, Päivi Luokka:Akatemiaprofessorit Luokka:Suomalaiset professorit Luokka:Jyväskylän yliopiston professorit Luokka:Aalto-yliopiston professorit Luokka:Elävät henkilöt Luokka:Academia Europæan jäsenet
Khalid al-Suwaidi

Khalid Mohammed Al-Suwaidi (s.10. syyskuuta 1986 Doha, Qatar) on qatarilainen ralliautoilija, joka kilpailee WRC2 luokassa Qatarin valtion omistamassa Culture & Sport Qatar Rally Teamissa. Al-Suwaidi ajoi ensimmäisen WRC- osakilpailunsa Jordanian rallissa 2008 N-ryhmän Mitsubishilla. Kaudella 2012 Al-Suwaidi osallistui Saksan MM-ralliin Ford Fiesta RRC:lla. Molemmista kisoista tuloksena oli keskeytys. Varsinaisesti Al-Suwaidi aloitti kilpailemisen MM-tasolla vuoden 2016 Meksikon MM-rallista. Al-Suwaidi osallistui kaudella seitsemään MM-osakilpailuun. Kuusi ensimmäistä kisaa hän ajoi Ford Fiesta R5:lla mutta kauden päättäneeseen Australian osakilpailuun alle vaihtui Skoda Fabia R5. MM-rallien ohella Al-Suwaidi on ajanut joitakin IRC-sarjan osakilpailuja sekä kilpaillut aktiivisesti lähi-idän rallisarjassa, josta tuloksena on Kuwaitin rallin voitto kaudella 2012. == Rallin MM-sarjan tulokset == (Tulosselitteet) Kausi Talli Auto 1 2 3 4 5 6 7 8 9 10 11 12 13 14 15 Pisteet Sijoitus 2008 Culture & Sport Qatar Rally Team Mitsubishi Lancer Evo IX MON SWE MEX ARG JOR Kesk. ITA GRE TUR FIN GER NZL ESP FRA JPN GBR 0 NC 2012 Culture & Sport Qatar Rally Team Ford Fiesta RRC MON SWE MEX POR ARG GRE NZL FIN GER Kesk. GBR FRA ITA ESP 0 NC 2016 Culture & Sport Qatar Rally Team Ford Fiesta R5 MON SWE MEX Kesk. ARG Kesk. POR 20 ITA POL 25 FIN GER Kesk. CHN FRA ESP GBR 25 0 NC 2016 Culture & Sport Qatar Rally Team Škoda Fabia R5 AUS 16 0 NC ==Lähteet== * WRC.com - Khalid Al Suwaidi * - eWRC.com Luokka:Qatarilaiset ralliautoilijat Luokka:Vuonna 1986 syntyneet Luokka:Elävät henkilöt
Al-Khawr

Al-Khawr on yksi Qatarin seitsemästä kunnasta. Se sijaitsee maan pohjoisosassa. Al-Khawrin pinta-ala on 1546 km². Kunnan asukasluku vuonna 2015 oli 202 031. Kunnan itäosassa on kaksi noin sadantuhannen asukkaan kaupunkikeskusta: Adh-Dhakhīrah ja Al-Khawr. Al-Khawr on yksi Qatarin vanhimmista kaupungeista. Sen pääelinkeino oli aiemmin kalastus. Nykyisin siellä tuotetaan öljyä ja nestekaasua. == Lähteet == Luokka:Qatarin kunnat
Al-Dayyan

Al-Dayyan on yksi Qatarin seitsemästä kunnasta. Se sijaitsee Persianlahden rannalla pääkaupunki Dohan pohjoispuolella.. Al-Dayyanin pinta-ala on 249 km². Kunnan asukasluku vuonna 2015 oli 54 339. == Lähteet == == Aiheesta muualla == *
Al-Rayyan

Al-Rayyan on yksi Qatarin seitsemästä kunnasta. Se sijaitsee pääkaupunki Dohan länsipuolella. Al-Rayyanin pinta-ala on 2511 km². Kunnan asukasluku vuonna 2015 oli 605 712. == Lähteet == == Aiheesta muualla == Luokka:Qatarin kunnat
Umm Salal

Umm Salal on yksi Qatarin seitsemästä kunnasta. Se sijaitsee sisämaassa pääkaupunki Dohan luoteispuolella. Umm Salalin pinta-ala on 318 km². Kunnan asukasluku vuonna 2015 oli 90 835. == Lähteet == Luokka:Qatarin kunnat
Libanon kesäparalympialaisissa 2012

Libanon osallistui Lontoon kesäparalympialaisiin vuonna 2012 joukkueella, johon kuului vain yksi pyöräilijä, eli Edward Maalouf. Hän toimi myös maan lipunkantajana avajaisissa. Kyseessä oli maan kolmas esiintyminen paralympialaisissa, eikä se saavuttanut mitaleita, toisin kuin neljä vuotta aiemmin Pekingin kesäparalympialaisissa. == Joukkue == === Pyöräily === *Edward Maalouf - Miesten maantieajo (Yhteislähtö ja aika-ajo) (Luokka:H2) == Lähteet == Luokka:Libanon paralympialaisissa Luokka:Valtiot kesäparalympialaisissa 2012
Libanon kesäparalympialaisissa 2008

Libanon osallistui Pekingin kesäparalympialaisiin vuonna 2008 joukkueella, johon kuului vain yksi pyöräilijä, eli Edward Maalouf. Kyseessä oli maan toinen esiintyminen paralympialaisissa, ja se saavutti historiansa ensimmäiset paralympiamitalit Maaloufin voitettua pronssimitalit molemmissa kilpailuissa, joihin hän osallistui. == Mitalisti == === Pronssia === *Edward Maalouf - Miesten pyöräilyn maantieajo (Sekatakaa-ajo ja sekayhteislähtö) (Luokka:HC B) == Joukkue == === Pyöräily === *Edward Maalouf - Miesten sekatakaa-ajo ja sekayhteislähtö (Luokka:HC B) == Lähteet == Luokka:Libanon paralympialaisissa Luokka:Valtiot kesäparalympialaisissa 2008
Turkin jalkapalloliitto

Turkin jalkapalloliitto on vuonna 1923 perustettu turkkilaisen jalkapalloilun kattojärjestö. Se liittyi kansainvälisen jalkapalloliiton FIFA:n jäseneksi heti perustamisvuonnaan ja Euroopan maanosaliiton UEFA:n jäseneksi vuonna 1962. Maajoukkuetoiminnan lisäksi Turkin jalkapalloliitto organisoi myös muun muassa Turkin Superliigaa ja Turkin cupia. Turkin jalkapalloliiton puheenjohtajana toimii Yıldırım Demirören. Luokka:Turkin jalkapallo Luokka:Kansalliset jalkapalloliitot
Libanon kesäparalympialaisissa 2000

Libanon osallistui Sydneyn kesäparalympialaisiin vuonna 2000 joukkueella, johon kuului kaksi yleisurheilijaa. Kyseessä oli maan ensimmäinen esiintyminen paralympialaisissa, eikä se saavuttanut mitaleita Maan molemmat edustajat olivat miehiä. == Joukkue == === Yleisurheilu === *Hussein Ghandour - Miesten 400 metrin juoksu (Luokka:T44) *Mahmoud Habbal - Miesten 800 metrin juoksu (Luokka:T44) == Lähteet == Luokka:Libanon paralympialaisissa Luokka:Valtiot kesäparalympialaisissa 2000
Greta Dahlström

Sofia Margareta (Greta) Dahlström (o.s. Stenbäck; 21. elokuuta 1887 Tyrvää – 23. maaliskuuta 1978 Turku) oli suomalainen musiikinopettaja ja säveltäjä. Greta Dahlström opiskeli Helsingin musiikkiopistossa vuosina 1903–1907 ja työskenteli sen jälkeen musiikinopettajana Helsingissä ja Turussa. Hän osallistui Turunmaan musiikkielämään muun muassa kuoronjohtajana sekä keräsi ja sovitti kansansävelmiä Otto Anderssonin avustajana (Finlands svenska folkdiktning). Dahlström on säveltänyt sekä yksinlauluja että kuorolauluja.Otavan Iso Musiikkitietosanakirja 1, s. 671. Helsinki 1976. ISBN 951-1-02381-0 Greta Dahlberg avioitui vuonna 1925 historioitsija Svante Dahlströmin kanssa. Heille syntyi kolme lasta, joista nuorin on musiikintutkija Fabian Dahlström. ==Lähteet== ==Aiheesta muualla== * Luokka:Suomalaiset säveltäjät Luokka:Suomalaiset kuoronjohtajat Luokka:Suomalaiset musiikkipedagogit Luokka:Vuonna 1887 syntyneet Luokka:Vuonna 1978 kuolleet
Opel Grandland

Opel Grandland (alun perin Grandland X) on Opelin vuodesta 2017 lähtien valmistama crossover-tyyppinen automalli, joka perustuu samalle alustarakenteelle kuin Peugeot 3008. Malli esiteltiin Frankfurtin autonäyttelyssä syksyllä 2017. Euroopan markkinoilla se korvasi Opel Antaran. Aluksi mallia valmistettiin vain PSA-konsernin tehtaalla Ranskan Sochaux’ssa, mutta elokuussa 2019 aloitettiin tuotanto myös Saksan Eisenachissa Opelin omalla tehtaalla. Vuoden 2017 Euro NCAP -kolaritestistä Grandland X sai tulokseksi täydet viisi tähteä. Moottorit ovat PSA-konsernin kehittämiä. Bensiinimoottorit ovat kolmesylinterinen 1,2-litrainen (130 hv) ja nelisylinterinen 1,6-litrainen (180 hv), jotka ovat molemmat suorasuihkutteisia ja turboahdettuja. Dieselmoottoreina olivat aluksi 1,6- (120 hv) ja 2,0-litraiset (177 hv), mutta keväällä 2018 1,6-litrainen korvattiin uudella 1,5-litraisella (100/130 hv). Moottorin 100-hevosvoimainen versio oli tuotannossa ainoastaan saman vuoden heinäkuuhun asti. Frankfurtin autonäyttelyssä syyskuussa 2019 esiteltiin nelivetoinen ladattava hybridimalli Grandland X Hybrid4. Siinä on turboahdettu 1,6-litrainen (200 hv) bensiinimoottori sekä kaksi 109-hevosvoimaista sähkömoottoria, joista toinen välittää voimansa takapyörille. Vaihteistona on kahdeksanportainen automaattivaihteisto. Toimintamatka pelkällä sähköllä on 59 kilometriä. Vuonna 2021 auto sai kasvojenkohotuksen, jonka yhteydessä mallinimeksi tuli pelkkä Grandland. Näkyvin ulkonäöllinen muutos oli uusi, aiemmin Mokkassa esitelty keulailme, jolle valmistaja on antanut nimen Opel Vizor. Uusissa LED- matriisivaloissa on 84 valoelementtiä per ajovalo. Sisällä uudistettiin kojelautaa, jossa fyysisten painikkeiden määrää vähennettiin ja käyttökonsepti muuttui entistä enemmän kosketusnäyttöpohjaiseksi. == Lähteet == == Aiheesta muualla == Grandland Luokka:Hybridiautot Luokka:J-segmentin autot Luokka:2010-luvun autot Luokka:2020-luvun autot
Pentti Lehtimäki

Pentti Johannes Lehtimäki (s. 26. kesäkuuta 1936 Hämeenkyrö) on suomalainen reservin kenraaliluutnantti, joka toimi Puolustusvoimien henkilöstöpäällikkönä. Lehtimäen vanhemmat olivat Eino Lehtimäki ja Anni Jokinen ja hänen puolisonsa on Tuulikki Marja-Liisa Satuli. Lehtimäki tuli ylioppilaaksi 1957 ja suoritti Kadettikoulun 1961 ja Sotakorkeakoulun 1973. Opintomatkan Yhdysvaltoihin hän teki 1965–1966 ja valmistui valtiotieteen maisteriksi 1970. Lehtimäki toimi Uudenmaan jääkäripataljoonassa joukkueenjohtajana 1959 ja opetusupseerina 1961–1962, Kadettikoulussa hän työskenteli kouluttajana 1962–1967 ja toimistoupseerina 1967–1970. Pääesikunnassa Lehtimäki palveli koulutusosastolla 1970–1971, tiedotusosaston toimistoesiupseerina 1973–1974, toimistopäällikkönä 1975, tiedusteluosaston toimistoesiupseerina 1975–1976, järjestelyosaston päällikkönä 1989–1992 ja komento-osastolla 1992. Lehtimäki oli Sotakorkeakoulun opettaja 1977–1980, apulaissotilasasiamies Washingtonissa ja Ottawassa 1980–1981, Suomen sotilaallinen edustaja YK:ssa New Yorkissa 1981–1984, Karjalan Prikaatin esikuntapäällikkö 1984–1986 ja Seinäjoen sotilaspiirin päällikkö 1986–1989. Puolustusvoimien henkilöstöpäälliköksi Lehtimäki nimitettiin 1993. Lehtimäki ylennettiin vänrikiksi 1959, luutnantiksi 1962, yliluutnantiksi 1965, kapteeniksi 1968, majuriksi 1973, everstiluutnantiksi 1979, everstiksi 1986 ja kenraalimajuriksi 1993. Ylennyksen kenraaliluutnantiksi hän sai reservissä, vuonna 2000. ==Lähteet== Luokka:Suomalaiset kenraalit Luokka:Vuonna 1936 syntyneet Luokka:Elävät henkilöt
Kaisa Poutanen

Kaisa Sinikka Poutanen (o.s. Salminen, s.29. elokuuta 1954 Helsinki) on VTT:n elintarviketeknologian tutkimusprofessori ja Itä-Suomen yliopiston Kuopion toimipisteen Kansanterveystieteen ja kliinisen ravitsemustieteen laitoksen Elintarvikkeiden terveysvaikutusten tutkimuskeskuksen johtaja. Hän tuli ylioppilaaksi Helsingin suomalaisesta yhteiskoulusta (1973). Poutanen valmistui Teknillisestä korkeakoulusta diplomi-insinööriksi (1977), tekniikan lisensiaatiksi (1979) ja tekniikan tohtoriksi (1988). Hän oli akatemiaprofessori kaudella 2010–2014. Vuosina 2016–2019 hän on yksi Stop diabetes -hankkeen vastuuhenkilöistä. ==Lähteet== ==Aiheesta muualla== *Kaisa Poutanen. VTT Technical Research Centre of Finland, Espoo. Biochemistry, Food Science (researchgate.net). Poutanen, Kaisa Luokka:Akatemiaprofessorit Luokka:Suomalaiset professorit Luokka:Itä-Suomen yliopiston professorit Luokka:Elävät henkilöt
Yhteiskunnan Mutantit

__NOTOC__ Yhteiskunnan Mutantit on suomalainen punk-vaikutteinen rockyhtye, jonka kitaristi Make perusti Tampereella vuonna 2014. Yhtyeeseen kuuluvat myös laulaja Tero, basisti Pii sekä rumpali Otto.Fmmusic.fi: Yhteiskunnan Mutantit – Neliöksi pakotettu Yhtyeen ensimmäinen julkaistu kappale ”Äpärät” ilmestyi musiikkivideona lokakuussa 2014.Facebook: Yhteiskunnan Mutantit (18. lokakuuta 2014). viitattu 17.11.2016. Helmikuussa 2015 ilmestyivät kappaleet ”Kova luu” ja ”h.o.e.” , joita seurasi yhtyeen omaa nimeään kantavan omakustannealbumi. Yhteiskunnan Mutantit @ Bandcamp.com Yhtyeen kappale ”Neliöksi pakotettu” julkaistiin 16. toukokuuta 2016 musiikkivideon saattelemana, jonka jälkeen yhtye solmi levytyssopimuksen Atte Blomin levy-yhtiön Ainoa Productionsin kanssa. Sopimuksen jälkeen yhtye teki Saksan kiertueen. Esikois-EP Neliöksi pakotettu julkaistiin 11. marraskuuta 2016, ja se on levy-yhtiö Ainoan ensimmäisiä julkaisuja. Ensimmäinen pitkäsoitto Tuote julkaistiin 29. syyskuuta 2017.Facebook: Yhteiskunnan Mutantit (16. elokuuta 2017) == Jäsenet == * Tero Autero – laulu * Markus Vähäaho – kitara * Piia Natri – basso * Otto Plym – rummut == Diskografia == === Studioalbumit === * * === EP:t === * * Käsi, joka kuristaa kukat (2019) == Lähteet == Luokka:Suomalaiset alternative rock -yhtyeet Luokka:Suomalaiset punkyhtyeet
Georg Helsingius

Georg Helsingius (12. lokakuuta 1662 Viipuri – 21. toukokuuta 1741 Porvoo) oli suomalainen kirkkoherra, Porvoon tuomiorovasti ja valtiopäivämies. Luettu 17.11.2016. Helsingiuksen vanhemmat olivat Jääsken kirkkoherra Markus Helsingius (k. 1678) ja Elisabet Holst. Hän pääsi ylioppilaaksi Turussa 1679 ja Uppsalassa 1687. Helsingius valmistui filosofian maisteriksi 1694. Helsingius oli Viipurin tuomiokapitulin notaarina vuodesta 1692, Viipurin lukion kreikan ja heprean kielten lehtorina vuodesta 1695 sekä Viipurin linnan ja Siikaniemen kirkkoherrana vuodesta 1697. Hänestä tuli Mikkelin kirkkoherra 1697 ja hän toimi siellä Viipurin piispan paettua Ruotsiin ylimääräisenä tuomiokapitulin esimiehenä 1711–1713. Helsingius itse pakeni sotaa Ruotsiin 1713 ja hän oleskeli vuosina 1717–1718 Medelpadissa ja Attmarin pitäjässä sekä sitten Tukholmassa. Sodan päätyttyä Helsingius palasi Suomeen ja hänestä tuli Porvoon kirkkoherra 1722 ja tuomiorovasti 1724. Helsingius oli myös valtiopäivämiehenä 1710. Helsingius oli naimisissa 1696–1730 Siikaniemen kirkkoherra Pehr Risteliuksen (k. 1695) lesken Beata Schmidtin (k. 1730) kanssa. Heidän poikiaan olivat Porvoon tuomiokapitulin notaari Mårten Helsingius (k. 1733), Iisalmen kirkkoherra Henrik Helsingius (1701–1757), Rantasalmen kirkkoherra Georg Helsingius (1710–1764), Helsingin kaupunginsihteeri Johan Helsingius (1712–1766), Turun akatemian matematiikan ja fysiikan dosentti Gustaf Helsingius (1714–1740) ja kuninkaallinen sihteeri Daniel Helsingius (1717–1774). == Lähteet == == Aiheesta muualla == * Georg Helsingiuksen elämäkerta Kansallisbiografiassa Luokka:Suomen evankelis- luterilaisen kirkon papit Luokka:Vuonna 1662 syntyneet Luokka:Vuonna 1741 kuolleet
Bob Henrit

Robert John ”Bob” Henrit (s. 2. toukokuuta 1944 Broxbourne, Englanti, Iso- Britannia) on brittiläinen rumpali, jonka yhtyeitä ovat olleet muun muassa Unit 4 + 2, The Roulettes, The Kinks ja Argent. The Kinksissä Henrit korvasi Mick Avoryn vuonna 1984, minkä jälkeen hän pysyi yhtyeessä aina sen hajoamiseen, vuoteen 1996 asti. Henritin omaelämäkerta Banging On ilmestyi marraskuussa 2013. Luokka:Brittiläiset rumpalit Luokka:The Kinksin jäsenet Luokka:Vuonna 1944 syntyneet Luokka:Elävät henkilöt
Dientamoeba fragilis

Dientamoeba fragilis on yksisoluinen siimaeliö, joka elää nisäkkäiden ruoansulatuskanavassa. Se voi aiheuttaa ihmisellä vatsaoireita, kuten vatsakipuja ja ripulia. Oireet kestävät yleensä 1–2 viikkoa. Tartunta ei ole vaarallinen. Lajin elinkiertoa ei vielä tunneta täysin, mutta se tarttuu ulosteesta suuhun. == Elinkierto == Lajin D. fragilis koko elinkiertoa ei ole vielä määritelty, mutta kliinisten tutkimusten perusteella siitä on tehty oletuksia. Laji löydettiin jo 1900-luvun alussa, mutta sen kykyä levitä ja liikkua ilman näkyviä siimoja tai juurijalkaa ei ollut vielä vuonna 2012 selvitetty. Vuonna 2014 ihmisen ulosteista löydettiin lajin trofotsoiitteja, mutta niiden tutkimista pitää vielä jatkaa. D. fragilis -lajilla ei ole kystavaihetta. D. fragilis todennäköisesti päätyy elimistöön ulosteesta suuhun. Suurin osa tartuntoista on tullut suoraan ulosteesta, mutta laji saattaa levitä myös zoonoosina. == Oireet ja hoito == D. fragilis elää suolistossa, mutta sen ei tiedetä olevan hyökkäävä, eikä se aiheuta solutuhoja. Yhdysvalloissa ja muissa kehittyneissä maissa D. fragilis -tartuntojen esiintyvyys on noin 2–5 prosenttia. Oireita, jotka liittyvät D. fragilis -tartuntaan, ovat löysä uloste, ripuli ja vatsakipu. Lisäksi siihen saattaa liittyä painon tippumista, ruokahalun menettämistä, pahoinvointia ja väsymystä. Se ei aiheuta kaikissa ihmisissä oireita, mutta lapsilla oireita tulee jopa noin 90 prosentilla tartunnan saajista. D. fragilis -tartuntaan ei liity kuolleisuutta. Oireet kestävät yleensä 1–2 viikkoa, mutta pitkittynyt tauti voi kestää jopa kuukausia. Tartuntaa voidaan hoitaa lääkityksellä. Loinen elää vain suolistossa eikä se leviä sieltä muualle. Pitkittyneissä suolisto-oireissa voidaan ottaa ulostenäyte, nukleiinihappotutkimus (F-ParaNh0). Todetun infektion hoitoon käytetään metronidatsolia (Flagyl tai Trikozol). Jos oireet jatkuvat, voidaan toisena lääkkeenä käyttää paromomysiiniä (Humatin). Tämä on turvallinen erityislupavalmiste, joten määräämisen yhteydessä lääkärin tulee täyttää erityislupahakemuslomakkeen. jonka potilas toimittaa apteekkiin reseptin kanssa. == Lähteet == == Aiheesta muualla == *ITIS: Dientamoeba fragilis *Eugene H. Johnson, Jeffrey J. Windsor and C. Graham Clark: Emerging from Obscurity: Biological, Clinical, and Diagnostic Aspects of Dientamoeba fragilis, Clinical Microbiology Reviews, 2004 Jul; 17(3): 553–570. doi: 10.1128/CMR.17.3.553-570.2004 *Parasiittilöydösten määrä kasvaa Äänekoskella Yle, 2016 *Jokelainen ym. Dientamoeba fragilis - a Commensal in Children in Danish Day Care Centers Luokka:Eliöt Luokka:Loistaudit
Bulifleim

”Bulifleim” on rap-artisti PastoriPiken ensimmäinen single, jonka julkaisi Tasoi Records 10. marraskuuta 2016. Kappaleella on mukana JVG-duon VilleGalle.Spotify Kappaleen ovat säveltäneet ja sovittaneet Biniyam Schelling, Joonas Laaksoharju, Santeri Kauppinen ja Jarkko Ehnqvist. Sanoituksen ovat tehneet esittäjät PastoriPike ja VilleGalle sekä Schelling, Miika Pesso ja Abshir Sheikh Nur.http://www.fono.fi/KappaleenTiedot.aspx?ID=b158c6c6-baa3-44b4-b675-753cb5827e60&culture;=fi Tuottajina ovat toimineet Schelling ja Laaksoharju, miksauksen on tehnyt Laaksoharju ja masteroinnin Tommi Langen.https://www.youtube.com/watch?v=DpCkoGUWV1U Kappaleeseen julkaistiin 17. marraskuuta YouTubessa musiikkivideo, jonka ovat ohjanneet PastoriPike ja Teemu Saario. Kappale nousi ilmestyttyään viikoksi latauslistan sijalle 30. == Lähteet == Luokka:Vuoden 2016 kappaleet Luokka:Suomalaiset hip hop -kappaleet
Pyhän Hengen kirkko

Pyhän Hengen kirkko voi viitata seuraaviin kirkkoihin: * Pyhän Hengen kirkko, Kööpenhamina * Pyhän Hengen kirkko, Outokumpu * Pyhän Hengen kirkko, Tallinna * Pyhän Hengen kirkko, Helsingissä sijainnut historiallinen kirkko. ==Katso myös== * Pyhän Hengen katedraali, Minsk * Pyhän Hengen kappeli, Turku * Pyhän Hengen seurakunta, Petroskoi
Karsinnat jalkapallon Afrikan-mestaruuskilpailuihin 1962

Vuoden 1962 jalkapallon Afrikanmestaruuskilpailut olivat ensimmäiset, joihin järjestettiin karsinnat ennen varsinaista turnausta. Hallitseva mestari Egypti ja isäntämaa Etiopia selviytyivät turnaukseen ilman karsintoja. Karsintoihin osallistui seitsemän maata Marokon vetäydyttyä karsinnoista. Varsinaiseen turnaukseen karsintojen kautta selviytyivät Tunisia ja Uganda. == 1. kierros == === 1. Lohko === Nigeria jatkoon arvonnan perusteella. === 2. Lohko === Tasatuloksessa jatkoonmenijä olisi sääntöjen mukaan pitänyt ratkaista arvalla. Molemmat joukkueet halusivat että ratkaisu tapahtuu kentällä, ja CAF suostui joukkueiden pyyntöön uusintaottelusta. Uganda jatkoon. Myös Sudan oli lohkossa 2, mutta maa luopui karsinnoista. === 3. Lohko === Marokko luopui ja Tunisia jatkoon otteluitta. == 2. kierros == Kolmen lohkovoittajan, Ugandan, Nigerian ja Tunisian kesken suoritettiin arvonta, mikä joukkueista pääsee afrikanmestaruusturnaukseen ilman jatkokarsintaa. Arpa suosi Ugandaa, ja Tunisia ja Nigeria pelasivat karsintaottelut turnaukseen pääsystä. Nigerian joukkue marssi ulos kentältä 65. minuutilla protestoidakseen Tunisian maalia. CAF päätti että Tunisia selviytyy jatkoon. ==Lähteet== Luokka:Vuoden 1961 jalkapallo Luokka:Vuoden 1962 jalkapallo
Anne Kovalainen

Anne Kovalainen (s. 1960) on Turun yliopiston yrittäjyyden ja liiketoimintaosaamisen professori. ==Henkilöhistoria== Kovalainen toimi tasa- arvoon ja sukupuolentutkimukseen keskittyneenä Minna Canth -akatemiaprofessorina kauden 2010–2014. Hän on toiminut vierailevana professorina Britanniassa ja Australiassa, minkä lisäksi hän on ollut vierailevana tutkijana useissa yliopistoissa (Stanfordin yliopisto, LSE, Massachusettsin yliopisto, Bradford University, Roskilden yliopisto). Koulutustaustaltaan hän on sosiaaliekonomiasta väitellyt kauppatieteen tohtori. ==Julkaisuja== Anne Kovalaisen kirjallinen tuotanto sisältää paitsi tieteellisiä artikkeleita, myös useita oppikirjoja ja kokoelmateosten lukuja, kuten seuraavat. * Poutanen, S. & Kovalainen, A. (2016) Transforming the Tide: Women Innovators in Old and New Economy. Palgrave Macmillan. Tulossa. * Eriksson, P. & Kovalainen, A. (2016) Qualitative Methods for Business Research. 2nd renewed and extended edition. SAGE: London. * Kovalainen, A. & Poutanen, S. (2016) Entrepreneurialism and Professionalism. Tulossa osana teosta Routledge Companion on Professions and Professionalism. Eds. M. Dent, I. Bourgeault, J.L. Denis and E. Kuhlmann. London, Routledge. * Kovalainen, A. & Sundin, E. (2012) Entrepreneurship in Public Organizations. Teoksessa Hjorth, D. (ed.) Handbook in Organizational Entrepreneurship. Edward Elgar Ltd. London. Chapter 15. ==Lähteet== ==Aiheesta muualla== *Ykkösaamu: Työelämä ja talous muutoksessa - Vieraana professori Anne Kovalainen (14 min, radio-ohjelma, kuunneltavissa verkossa ja ladattavissa podcastina) (areena.yle.fi) Luokka:Akatemiaprofessorit Luokka:Suomalaiset professorit Luokka:Turun yliopiston professorit Luokka:Vuonna 1960 syntyneet Luokka:Elävät henkilöt
Mustalammi (Someron Mäyrämäki)

Mustalammi (myös Muslammi) on järvi Somerniemellä Somerolla. Järvi kuuluu Uskelanjoen vesistöön ja sen sisällä Terttilänjoen valuma-alueeseen. Järven korkeus merenpinnasta on 95,9 metriä, pinta-ala 4,89 hehtaaria ja rantaviivan pituus 1,04 kilometriä. ==Sijainti ja vesistösuhteet== Järvi sijaitsee Somerniemen Mäyrämäen ja Kaskiston kylien rajalla pääosin Mäyrämäen kylän puolella. Se laskee alajuoksultaan osittain putkitettua puroa myöten läheiseen Murrosjokeen, joka on Somerniemen Kaskiston Halkjärveen pohjoisesta laskeva pieni joki. Järven laskupurossa on kaksi kaivettua, vapaa-ajan asuntoihin liittyvää allasta. ==Luonnonarvot== Järvi kuuluu Hyyppärän harjualueen Natura 2000 -alueeseen. Sen länsirannan eteläosa on luonnonsuojelualuetta. Myös järven laskupuron varressa on luonnonsuojelualue. ==Historiaa== Aiemmin järven laskupurossa on ollut Thorbyn eli Tuorpyyn mylly. Järveen on ennen 1800-luvulla tehtyjä vesistörakennustöitä laskenut suo- ja korpijuotteja myöten läheinen Iso-Valkee, jolle kuitenkin 1800-luvulla kaivettiin uusi keinotekoinen lasku-uoma läheiseen Isoon-Herakkaaseen tämän lasku-uomassa Myllyojassa olleen sahan vedensaannin lisäämiseksi. ==Lähteet== Luokka:Somerniemen järvet Luokka:Uskelanjoen vesistö
Shahar Zubari

Shahar Zubari (, s. 1. syyskuuta 1986 Eilat) on israelilainen kilpapurjehtija. Hän on purjelautailun olympia- ja MM-mitalisti sekä kaksinkertainen Euroopan- mestari. Zubari syntyi juutalaiseen perheeseen. Hän on puoliksi jemeninjuutalaista, puoliksi aškenasijuutalaista syntyperää. Zubari saavutti purjelautailun olympiapronssia Pekingissä 2008. Hän hävisi kuusi sijalukupistettä kilpailun voittaneelle uusiseelantilaiselle Tom Ashleylle. Lontoon olympialaisissa 2012 hän oli 19:s ja Rio de Janeirossa 2016 17:s. Zubari saavutti purjelautailun MM-pronssia Aucklandissa 2008. Hän on sijoittunut MM-kilpailuissa lisäksi kuudenneksi 2016, seitsemänneksi 2013, kahdeksanneksi 2007 ja yhdeksänneksi 2012. Nuorten MM-kilpailuissa hän sai hopeaa mistral-luokassa 2004. Zubari voitti purjelautailun Euroopan- mestaruuden Tel Avivissa 2009 ja Sopotissa 2010 sekä sai EM-hopeaa Brestissä 2013. Lisäksi hän on ollut EM-kilpailuissa neljäs 2011, kuudes 2007 ja kahdeksas 2008. Zubari voitti purjelautailun maailmancup-kilpailun Qingdaossa 2013. == Lähteet == Luokka:Israelilaiset kilpapurjehtijat Luokka:Israelilaiset olympiamitalistit Luokka:Vuonna 1986 syntyneet Luokka:Elävät henkilöt
Michael Kolganov

Michael Kolganov (, s. 24. lokakuuta 1974 Taškent, Uzbekistanin SNT) on uzbekistanilaissyntyinen, kansainvälisellä urallaan Israelia edustanut meloja. Hän on kajakkimelonnan maailman- ja Euroopan-mestari sekä olympiamitalisti. Kolganov saavutti Sydneyn olympialaisissa 2000 pronssia kajakkiyksiköiden 500 metrin kilpailussa. Hän johti kilpailua ensimmäisen puolikkaan ajan, mutta joutui lopulta päästämään Knut Holmannin ja Petăr Merkovin ohitseen. 1 000 metrillä hän sijoittui neljänneksi 0,042 sekuntia pronssista jääneenä. Hän karsiutui välierissä 500 metrillä Ateenan olympialaisissa 2004 ja Pekingissä 2008 sekä 1 000 metrillä Pekingissä 2008. Kolganov voitti kajakkiyksiköiden 200 metrin maailmanmestaruuden Szegedissä 1998 ja Milanossa 1999 sekä sai MM- hopeaa 500 metrillä 1998. Kolganov voitti Euroopan-mestaruuden kajakkiyksiköiden 200 metrillä 1999 sekä 1 000 metrillä 2000. Lisäksi hän saavutti EM-hopeaa 500 metrillä 2000 ja 2001 sekä EM-pronssia yksiköiden 500 ja 1 000 metrillä 1999. Kajakkikaksikon 200 metrillä hän sai EM-pronssia 2006. == Lähteet == Luokka:Israelilaiset melojat Luokka:Israelilaiset olympiamitalistit Luokka:Vuonna 1974 syntyneet Luokka:Elävät henkilöt
Sandhammaren

Sandhammaren on dyyni- ja hietikkoalue Ruotsin kaakkoiskulmassa, Ystadin itäpuolella. Alueen rantaviivan pituus on noin 15 kilometriä. Suojeltu alue koostuu monista eri asteisesti suojelluista osa-alueista, joista tärkeimmät ovat Sandhammarenin ja Hagestadin alueet: Alue Pinta-ala km² IUCN- luokka Perustettu Sandhammaren 5,3 V 1987 Hagestad 3,8 V 1960 Hagestad-Järarna 0,8 Ia 2011 Backåkra 0,4 IV 1958 Mälarhusen 0,5 III 2003 Sandby backar 0,4 − 2013 == Lähteet == == Aiheesta muualla == * Luokka:Ruotsin luonnonsuojelualueet Luokka:Uimarannat
Nested

Nested on yhdysvaltalaisen laulaja-lauluntekijä Laura Nyron kesäkuussa 1978 julkaistu albumi. Vuonna 2008 levy julkaistiin remasteroituna. == Kappaleet == Kaikki kappaleet Laura Nyro. === A-puoli === # # # # # === B-puoli === # * # # # # === Vuoden 2008 Japanin remasteroitu painos === # * == Kokoonpano == * Laura Nyro – laulu, sähköpiano, piano, kirkkourut, kitara, jouset * Will Lee – basso (kappaleissa 2 – 4, 6 ja 10) * Andy Newmark – rummut * Vinnie Cusano – kitara * John Tropea – kitara * Nydia "Liberty" Mata – lyömäsoittimet * John Sebastian – Huuliharppu * Cyril Cianflone – basso * Tony Levin – basso * Felix Cavaliere – sähköpiano, urut == Arvostelut == * Allmusic: Allmusic review == Lähteet == * Nested discogs.com -sivustolla === Viitteet === Luokka:Vuoden 1978 albumit Luokka:Laura Nyron albumit
National Educational Television

National Educational Television (NET) oli yhdysvaltalainen julkisen palvelun televisioverkko. Se oli Public Broadcasting Servicen edeltäjä ja toimi vuosina 1952–1970. NET aloitti toimintansa 4. marraskuuta 1952,National Educational Television (NET) National Public Broadcasting Archives (Arkistoitu artikkeli), viitattu 8.12.2023 ja toiminta kesti 4. lokakuuta 1970 asti. ==Lähteet== ==Aiheesta muualla== Luokka:Yhdysvaltalaiset televisioverkot Luokka:Vuonna 1952 perustetut televisiokanavat Luokka:Julkisen palvelun mediayhtiöt
Lovejoy (albumi)

Lovejoy on yhdysvaltalaisen blueskitaristi, laulajan Albert Kingin vuonna 1971 julkaistu kuudes studioalbumi. == Kappaleet == === A-puoli === # # # # # === B-puoli === # * # # # == Kokoonpano == * Albert King – kitara, laulu * Jesse Ed Davis – kitara * Tippy Armstrong – kitara * Wayne Perkins – kitara * John Gallie – kosketinsoittimet * Barry Beckett – kosketinsoittimet * Donald ”Duck” Dunn – basso * David Hood – basso * Jim Keltner – rummut * Roger Hawkins – rummut * Sandy Konikoff – lyömäsoittimet * Jeanne Green – taustalaulu * The Mt. Zion Singers – taustalaulu == Arvostelut == * Allmusic: Allmusic review == Lähteet == * Lovejoy discogs.com -sivustolla === Viitteet === Luokka:Vuoden 1971 albumit Luokka:Albert Kingin albumit
Auriini

Auriini eli koralliini tai rosoliinihappo (C19H14O3) on triaryylimetaaniväreihin kuuluva orgaaninen yhdiste. Yhdistettä voidaan käyttää muun muassa paperin värjäykseen ja pH-indikaattorina. ==Ominaisuudet== Huoneenlämpötilassa auriini on syvän karmiininpunaista kiteistä ainetta. Epäpuhtaana se voi olla väriltään kellanruskeaa. Neutraaleihin vesiliuoksiin auriini ei käytännöllisesti katsoen liukene, mutta emäksisiin ja happamiin liuoksiin se sen sijaan on liukoista. Aine liukenee etanoliin muodostaen keltaisen liuoksen ja liukenee hieman dietyylieetteriin ja kloroformiin. Auriinin sähkömagneettisen säteilyn absorptio on suurimmillaan aallonpituuksilla 479,5 nm, 482 nm ja 534,6 nm. Auriini on pH-indikaattori ja vesiliuoksen väri muuttuu pH-alueella 6,6-8,0 keltaisesta karmiininpunaiseksi.Ram W. Sabnis, Erwin Ross, Jutta Köthe, Renate Naumann, Wolfgang Fischer, Wilhelm-Dietrich Mayer, Gerhard Wieland, Ernest J. Newman & Charles M. Wilson: Indicator Reagents, Ullmann's Encyclopedia of Industrial Chemistry, John Wiley & Sons, New York, 2009. Viitattu 18.11.2016 ==Valmistus ja käyttö== Auriinin valmistukseen on useita menetelmiä. Käytettyjä ovat muun muassa fenolin ja oksaalihapon kondensaatio rikkihapon toimiessa katalyyttinä, fenolin kondensaatio muurahaishapon kanssa tina(II)kloridin läsnä ollessa ja fenolin ja tetrakloorimetaanin reaktiotuotteen hydrolyysi. : Auriinia käytetään pH-indikaattorina ja paperin värjäämiseen. Yhdisteestä voidaan valmistaa muita väriaineita ja sitä voidaan käyttää myös musteissa ja orgaanisen elektroniikan valmistamiseen sekä biologisissa tutkimuksissa väriaineena. ==Lähteet== ==Aiheesta muualla== * Auriinin eli p-Rosoliinihapon käyttöturvallisuustiedote, Sigma Aldrich (Merck), viitattu 30.5.2018. Luokka:Fenolit Luokka:Indikaattorit Luokka:Väriaineet
Äiti sairaan lapsensa vuoteen ääressä

Äiti sairaan lapsensa vuoteen ääressä on taidemaalari Akseli Gallen-Kallelan maalaama, realistinen öljyvärimaalaus vuodelta 1888. Teos esittää naista istumassa lapsen vuoteen vieressä ja siinä näkyy myös Keuruun ryijy, jonka Gallen-Kallela otti mukaansa Pariisiin. ==Lähteet== Luokka:1880-luvun maalaukset Luokka:Akseli Gallen-Kallelan maalaukset Luokka:Realistiset maalaukset